ᱵᱳᱱᱰᱟ ᱯᱟᱹᱨᱥᱤ

ᱵᱳᱱᱰᱟ ᱯᱟᱹᱨᱥᱤ, ᱵᱳᱱᱰᱳ ᱥᱮ ᱨᱮᱢᱳ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱛᱚᱢ ᱢᱩᱱᱰᱟ ᱪᱟᱸᱜᱟ ᱨᱮᱭᱟᱜ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱠᱚ ᱨᱚᱲᱼᱟ᱾ ᱑᱙᱕᱑ ᱥᱤᱧᱚᱛ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ, ᱳᱰᱤᱥᱟ ᱨᱮ ᱒,᱕᱖᱘ ᱜᱟᱱ ᱵᱳᱱᱰᱟ ᱨᱚᱲᱼᱦᱚᱲ ᱢᱮᱱᱟᱜ ᱠᱚᱣᱟ᱾N. Gopalakrishnan, Linguistic Survey of India, p. 271 ᱮᱥ.ᱟᱭ.ᱮᱞ ᱟᱢᱫᱟᱡᱽ ᱞᱮᱠᱟᱛᱮ ᱒᱐᱐᱒ ᱨᱮ ᱱᱚᱣᱟ ᱮᱞᱠᱷᱟ ᱫᱚ ᱙,᱐᱐᱐ ᱨᱮ ᱰᱷᱮᱨ ᱟᱠᱟᱱᱟ᱾

ᱞᱮᱠᱷᱟ ᱢᱤᱫ
ᱵᱳᱱᱰᱳ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱩᱱᱰᱟ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱛᱚᱢ ᱢᱩᱱᱰᱟ ᱦᱟᱹᱴᱤᱧ ᱨᱮᱭᱟᱜ ᱢᱤᱫ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱠᱟᱱᱟ᱾ ᱵᱳᱱᱰᱳ ᱯᱟᱹᱨᱥᱤ ᱨᱮᱭᱟᱜ ᱟᱯᱱᱟᱨ ᱚᱞ ᱛᱚᱦᱚᱨ ᱫᱚ ᱵᱟᱹᱱᱩᱜᱼᱟ, ᱚᱱᱟ ᱛᱮ ᱱᱚᱣᱟ ᱫᱚ ᱠᱷᱟᱹᱞᱤ ᱢᱤᱫ ᱨᱚᱯᱚᱲ ᱯᱟᱹᱨᱥᱤ ᱞᱮᱠᱟᱛᱮ ᱜᱮ ᱦᱮᱡ ᱟᱹᱜᱩ ᱟᱠᱟᱱᱟ᱾ ᱵᱳᱱᱰᱳ ᱫᱚ ᱟᱨ ᱢᱤᱫ ᱮᱛᱚᱢ ᱢᱩᱱᱰᱟ ᱯᱟᱹᱨᱥᱤ ᱜᱩᱴᱳᱵᱽ ᱥᱟᱶ ᱥᱩᱯᱩᱨᱼᱥᱟᱹᱜᱟᱹᱭ ᱠᱷᱟᱹᱛᱤᱨ, ᱵᱳᱱᱰᱳ ᱫᱚ ᱜᱩᱴᱳᱵᱽ-ᱨᱮᱢᱳ ᱪᱟᱸᱜᱟ ᱦᱟᱹᱴᱤᱧ ᱨᱮᱦᱚᱸ ᱦᱟᱹᱴᱤᱧ ᱟᱠᱟᱱᱟ᱾

ᱱᱟᱜᱟᱢ
ᱵᱳᱱᱰᱟ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱫᱚ ᱳᱰᱤᱥᱟ ᱨᱮᱱ ᱟᱹᱫᱤᱢ ᱟᱹᱫᱤᱵᱟᱹᱥᱤ ᱵᱳᱱᱰᱟ ᱦᱚᱲ ᱠᱷᱚᱱ ᱦᱟᱛᱟᱣ ᱟᱠᱟᱱᱟ᱾ ᱟᱠᱚᱣᱟᱜ ᱟᱭᱚ ᱟᱲᱟᱝ ᱛᱮ, ᱵᱳᱱᱰᱟ ᱦᱚᱲ ᱟᱠᱚ ᱛᱮ "ᱨᱮᱢᱳ" ᱠᱚ ᱦᱚᱦᱚ ᱡᱚᱸᱜᱟᱱᱟ, ᱡᱟᱦᱟᱸ ᱨᱮᱭᱟᱜ ᱛᱚᱨᱡᱚᱢᱟ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱦᱚᱲ/ᱢᱟᱹᱱᱢᱤ, ᱟᱨ ᱚᱱᱟ ᱢᱩᱬ ᱟᱹᱲᱟᱹ ᱠᱷᱚᱱ ᱜᱮ, ᱟᱠᱚᱣᱟᱜ ᱟᱭᱚ ᱟᱲᱟᱝ ᱛᱮ ᱟᱠᱚᱣᱟᱜ ᱯᱟᱹᱨᱥᱤ ᱫᱚ ᱦᱚᱲ ᱟᱲᱟᱝ ᱥᱮ "ᱨᱮᱢᱳᱥᱟᱢ" ᱠᱚ ᱢᱮᱛᱟᱜᱼᱟ᱾

ᱚᱛᱱᱚᱜ ᱪᱷᱮᱨ
ᱴᱚᱴᱷᱟᱠᱤᱭᱟᱹ ᱞᱮᱠᱟᱛᱮ ᱱᱚᱣᱟ ᱫᱚ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱜᱟᱱᱚᱜᱼᱟ, ᱢᱤᱫ ᱫᱚ ᱯᱞᱮᱱ ᱨᱮᱢᱳ (ᱵᱳᱱᱰᱟ) ᱟᱨ ᱵᱩᱨᱩ ᱨᱮᱢᱳ (ᱵᱳᱱᱰᱟ)᱾
ᱯᱞᱮᱱ ᱨᱮᱢᱳ
ᱱᱚᱣᱟ ᱫᱚ ᱵᱳᱱᱰᱟ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ, ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱢᱟᱞᱠᱟᱱᱜᱤᱨᱤ ᱦᱚᱱᱚᱛ ᱠᱷᱟᱭᱨᱯᱚᱛ  ᱨᱮᱭᱟᱜ ᱓᱕ ᱜᱚᱴᱟᱱ ᱟᱹᱛᱩ ᱨᱮᱠᱚ ᱨᱚᱲᱼᱮᱫ ᱠᱟᱱᱟ᱾ ᱑᱙᱔᱑ ᱨᱮ ᱒,᱕᱖᱕ ᱜᱚᱴᱟᱱ ᱦᱚᱲ ᱯᱞᱮᱱ ᱨᱮᱢᱳ ᱨᱚᱲᱼᱦᱚᱲ ᱞᱮᱠᱟᱛᱮ ᱠᱚ ᱞᱮᱠᱷᱟ ᱞᱮᱱᱟ᱾ ᱱᱚᱣᱟ ᱮᱞ ᱫᱚ ᱑᱙᱗᱑ ᱨᱮ ᱰᱷᱮᱨ ᱠᱟᱛᱮ ᱔,᱗᱖᱔ ᱨᱮ ᱪᱟᱞᱟᱣ ᱞᱮᱱᱟ᱾ ᱒᱐᱐᱒ ᱦᱟᱹᱵᱤᱫ ᱓,᱕᱐᱐ ᱜᱟᱱ ᱨᱚᱲᱼᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚᱢ ᱠᱚᱫᱚ ᱠᱷᱟᱹᱞᱤ ᱨᱮᱢᱳ ᱯᱟᱹᱨᱥᱤ ᱨᱮᱠᱚ ᱵᱟᱲᱟᱭᱟ᱾

ᱵᱩᱨᱩ ᱨᱮᱢᱳ
ᱱᱚᱣᱟ ᱫᱚ ᱵᱳᱱᱰᱟ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ, ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱡᱮᱭᱯᱩᱨ ᱵᱩᱨᱩ ᱴᱚᱴᱷᱟ ᱨᱮᱠᱚ ᱨᱚᱲᱼᱟ᱾ ᱒᱐᱐᱒ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱕,᱕᱗᱐ ᱜᱟᱱ ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱮᱫ ᱠᱟᱱᱟ᱾

ᱟᱲᱟᱝ ᱥᱚᱜᱥᱮᱞᱮᱡ ᱥᱟᱬᱮᱥ
ᱨᱟᱦᱟ ᱟᱲᱟᱝ
ᱵᱳᱱᱰᱟ ᱨᱮ ᱢᱚᱬᱮ ᱜᱚᱴᱟᱱ ᱨᱟᱦᱟ ᱟᱲᱟᱝᱪᱤᱠᱤ ᱢᱮᱱᱟᱜᱼᱟ :/a, e, i, o, u/᱾

ᱨᱚᱱᱚᱲ
ᱟᱹᱭᱟᱹᱛ ᱥᱟᱬᱮᱥ
ᱵᱳᱱᱰᱟ ᱨᱮ ᱢ.ᱡ.ᱠ (ᱢᱩᱛᱟᱹᱱ-ᱡᱚᱛᱚᱥ-ᱠᱟᱱᱣᱟ) ᱟᱹᱨᱤ ᱛᱮ ᱟᱹᱭᱟᱹᱛ ᱜᱟᱵᱟᱱᱚᱜᱼᱟ, ᱛᱚᱵᱮ ᱮᱴᱟᱜ ᱟᱹᱨᱤ ᱛᱮᱦᱚᱸ ᱟᱹᱭᱟᱹᱛ ᱜᱟᱵᱟᱱ ᱜᱟᱱᱚᱜ ᱜᱮᱭᱟ᱾

ᱟᱹᱲᱟᱹ ᱨᱮᱭᱟᱜ ᱫᱟᱹᱭᱠᱟᱹ
ᱵᱳᱱᱰᱟᱥᱟᱱᱛᱟᱲᱤbaʔᱵᱟᱵᱟiyɔŋᱟᱭᱚremɔᱦᱚᱲmpɔrᱡᱟᱶᱟᱭkunuiᱵᱟᱹᱦᱩbɔraiᱠᱟᱹᱠᱤbusãᱠᱟᱠᱟtataᱜᱚᱲᱚᱢᱵᱟya/iyaᱵᱩᱰᱤ ᱜᱚ/ᱢᱟᱢᱟ ᱜᱚmaŋᱢᱟᱨᱟᱝ ᱫᱟᱫᱟmiŋᱫᱟᱹᱭileʔǐᱜᱚᱲᱚᱢ ᱜᱤᱫᱽᱨᱟᱹmasɔᱵᱷᱟᱹᱜᱽᱱᱟᱹ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
Patricia Donegan & David Stampe’s Online Remo Dictionary 
ᱨᱮᱢᱳ ᱴᱩ ᱤᱝᱜᱽᱞᱤᱥ ᱴᱚᱠᱤᱝ ᱰᱤᱠᱥᱮᱱᱟᱨᱤ

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ
ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱭᱟ ᱪᱤᱠᱤ